biswa921/hiwiki-latest-pages-articles-raw huggingface dataset:
सीटस तारामंडल

thumb|सीटस तारामंडल
thumb|हबल अंतरिक्ष दूरबीन द्वारा खींची गयी माएरा तारे की तस्वीर
सीटस (अंग्रेज़ी: Cetus) एक तारामंडल है। सीटस का अर्थ व्हेल मछली होता है।Levy, David H. (2005). Deep Sky Objects. Prometheus Books. ISBN 1-59102-361-0.Ridpath, Ian; and Tirion, Wil; (2007) Stars and Planets Guide, Collins, London; ISBN 978-0-00-725120-9, Princeton University Press, Princeton; ISBN 978-0-691-13556-4

 तारे 
सीटस तारामंडल में बायर नाम वाले 88 तारे हैं। इनमें से 15 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ जाने-माने तारे इस प्रकार हैं -
 माएरा इसका सब से मशहूर तारा है (अंग्रेजी नाम: Mira, बायर नाम: ο Ceti), जो सब से पहला ज्ञात होने वाला परिवर्ती तारा था। अपनी सब से ज़्यादा रोशन स्थिति में यह लाल दानव तारा 2.0 मैग्नीट्यूड तक पहुँच जाता है और फिर इसकी रौशनी फीकी पड़कर 10.1 मैग्नीट्यूड तक गिर जाती है। ध्यान रहे के मैग्नीट्यूड ऐसा उल्टा माप है कि यह जितना कम हो तारा उतना ही अधिक रोशन होता है। यह पृथ्वी से लगभग 420 प्रकाश-वर्ष दूर है।
 अल्फ़ा सॅटाए (α Ceti) भी एक लाल दानव तारा है लेकिन यह बहुत वृद्ध है और अपना हाइड्रोजन इंधन ख़त्म कर चुका है। कुछ वैज्ञानिक तो समझते हैं के नाभिकीय संलयन (न्यूक्लियर फ्यूज़न) करते-करते यह अपना हीलियम भी ख़त्म कर चुका है और अब शायद अपना कार्बन का केंद्र जला रहा है। जब यह समाप्त हो जाएगा तो इस तारे की बाहरी परतें बिखर कर इसके इर्द-गिर्द एक बादल बना देंगी और अन्दर का केंद्र एक सफ़ेद बौना बनकर रह जाएगा। यह पृथ्वी से लगभग 249 प्रकाश-वर्ष दूर है।
 बेटा सॅटाए (β Ceti) सीटस तारामंडल का सब से रोशन तारा है। यह नारंगी दानव तारा पृथ्वी से लगभग 96 प्रकाश-वर्ष दूर है। इसे आकाश में आसानी से ढूँढा जा सकता है क्योंकि आकाश के जिस क्षेत्र में यह स्थित है उसमें वैसे काफ़ी अंधियारा रहता है।
 टाऊ सॅटाए (τ Ceti) पृथ्वी से केवल 11.9 प्रकाश-वर्ष की दूरी पर है और पृथ्वी का 17वा सब से नज़दीक़ी तारा है। बहुत सी विज्ञान कथाओं में टाऊ सॅटाए का ज़िक्र आता है।

 अन्य वस्तुएँ 
तारों के अलावा सीटस तारामंडल के क्षेत्र में कुछ आकाशगंगाएँ भी नज़र आती हैं -
 मॅसिये 77 हमसे लगभग 4.7 करोड़ प्रकाश-वर्ष दूर स्थित एक सर्पिल आकाशगंगा है।
 जे॰के॰सी॰ऍस॰ 041 अब तक का सब से दूर मिला आकाशगंगा समूह है।Scientists identify new galaxy cluster

 इन्हें भी देखें 
 बेटा सॅटाए तारा
 तारामंडल
 परिवर्ती तारा
 दानव तारा
 सर्पिल आकाशगंगा

 सन्दर्भ 

श्रेणी:तारामंडल
*
श्रेणी:हिन्दी विकि डीवीडी परियोजना
वॅस्टा (क्षुद्रग्रह)

thumb|घूर्णन (रोटेशन) करते हुए वॅस्टा का चित्रण
thumb|डॉन शोध यान द्वारा ली गई वॅस्टा की तस्वीर
वॅस्टा (Vesta; प्रतीक: 16px|⚶), जिसका औपचारिक नाम 4 वॅस्टा है, सौर मंडल के क्षुद्रग्रह घेरे में स्थित एक क्षुद्रग्रह है। इसका व्यास (डायामीटर) लगभग 530 किलोमीटर है और सीरीस बौने ग्रह के बाद यह क्षुद्रग्रह घेरे की दूसरी सब से बड़ी वस्तु है। पूरे क्षुद्रग्रह घेरे की सारी वस्तुओं को अगर मिला लिया जाए तो उसका 9% द्रव्यमान (मास) वॅस्टा में है। यह क्षुद्रग्रह घेरे की सब से रोशन वस्तु भी है।

16 जुलाई 2011 को अमेरिकी अंतरिक्ष अनुसन्धान एजेंसी नासा का डॉन शोध यान वॅस्टा के इर्द-गिर्द कक्षा में आकर उसकी परिक्रमा करने लगा।

 प्रहार क्रेटर 
वॅस्टा के दक्षिणी गोलार्ध (हॅमीस्फ़ेयर) में रियासिल्विया (Rheasilvia) नामक एक ५०५ किमी का गहरा प्रहार क्रेटर है और माना जाता है के क़रीब एक अरब साल पूर्व एक बड़ी वस्तु का वॅस्टा के साथ भयंकर टकराव हुआ जो वॅस्टा पर यह घाव छोड़ गया। साथ ही यह भी देखा गया है कि क्षुद्रग्रह घेरे में क्षुद्रग्रहों की एक V-श्रेणी नामक एक श्रेणी है जिनकी अधिकतर कक्षाएँ (ओरबिट) ४ वॅस्टा से मिलती-जुलती हैं। यह देखकर खगोलशास्त्री अनुमान लगाते हैं कि इनमें से अधिकतर इसी प्रहार द्वारा वॅस्टा से ही टूटकर अलग हुए थे और सम्भव है कि यही अधिकांश V-श्रेणी क्षुद्रग्रहों का स्रोत हो।S. J. Bus & R. P. Binzel (2002). "Phase II of the Small Main-belt Asteroid Spectroscopy Survey: A feature-based taxonomy". Icarus 158: 146. Bibcode:2002Icar..158..146B . doi:10.1006/icar.2002.6856.

 इन्हें भी देखें 
 क्षुद्रग्रह घेरा
 क्षुद्रग्रह
 सीरीस (बौना ग्रह)
 डॉन (अंतरिक्ष यान)

 सन्दर्भ 

श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
श्रेणी:हिन्दी विकि डीवीडी परियोजना
पैलस (क्षुद्रग्रह)

thumb|पैलस की तस्वीर
पैलस (प्रतीक: 16px|⚴), जिसका औपचारिक नाम 2 पैलस (2 Pallas) है, सौर मंडल के क्षुद्रग्रह घेरे में स्थित एक क्षुद्रग्रह है। इसका व्यास (डायामीटर) 530 से 565 किलोमीटर है, यानि अकार में यह वॅस्टा के बराबर है या उस से थोड़ा बड़ा है। फिर भी वॅस्टा से घनत्व कम होने के कारण इसका द्रव्यमान (मास) वॅस्टा से लगभग 20% कम है। माना जाता है यह सौर मण्डल की सब से बड़ी वस्तु है जिसे उसके अपने गुरुत्वाकर्षण बल ने गोल नहीं कर दिया है। सूरज के इर्द-गिर्द परिक्रमा करते हुए इसकी कक्षा (ऑर्बिट) थोड़ी बेढंगी है, जिस वजह से इसके पास शोध यान भेजने में विशेष कठिनाई है।

 अन्य भाषाओँ में 
अंग्रेज़ी में पैलस को Pallas लिखते हैं।

 इन्हें भी देखें 
 क्षुद्रग्रह घेरा
 क्षुद्रग्रह
 वॅस्टा (क्षुद्रग्रह)

श्रेणी:पैलसी क्षुद्रग्रह
श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
श्रेणी:हिन्दी विकि डीवीडी परियोजना
कनक चम्पा

कनक चंपा (वैज्ञानिक नाम : Pterospermum acerifolium) माध्यम ऊँचाई का एक वृक्ष है जो भारतीय उपमहाद्वीप में पाया जता है। 

मुख्यतः यह भारत और म्यांमार (बर्मा) में पाया जाता है। हिंदी में ही इसके कई नाम हैं - कनक चंपा, मुचकुंद तथा पद्म पुष्प। बंगाली में 'रोसु कुंडा' तथा सिक्किम में इसे 'हाथीपैला' कहते हैं। इसकी लकड़ी लाल रंग की होती है और इसके तख्ते बनते हैं।
कनक चम्पा के वृक्ष को खुशबू के साथ-साथ खाने की थाली के पेड़ के रूप में जाना जाता है। इसके पत्ते ४० से.मी. तक लम्बे होते हैं। तथा दुगनी चौड़ाई के होते हैं। यह वृक्ष ५० से ७० फिट की ऊँचाई तक बढ़ सकता है। भारत के कुछ भागों में इसके पत्ती का प्रयोग बर्तन की जगह किया जाता है। फूल कलियों के अन्दर बन्द होते हैं। कलियाँ पाँच खण्डों में बटी होती हैं। छिले केले की तरह दिखाई देती हैं।
प्रत्येक फूल केवल एक रात तक रहता है। मधुर और सुगन्धित होने के कारण चमगादड़ इन फूलों की तरफ आकर्षित होते हैं। पत्ते, छाल चेचक और खुजली की दवा बनाने में इस्तेमाल होते हैं। इसके वृक्ष की लकड़ी से तख्त बनाये जाते हैं। यह वृक्ष पश्चिमी घाट और भारत के पर्णपाती जगलों में पाया जाता है। समुद्री खारा पानी इसके लिए अत्यन्त उपयुक्त होता है।www.abhivyakti-hindi.org/prakriti/2013/champa/champa.htm

 कर्णिकार 
thumb|250px|left|Leaves in Hyderabad, India. 
कर्णिकार पुष्पित होने पर वनश्री की शोभा बढ़ाता है और जिसके पुष्पों एवं मंजरियों को महिलाएँ कर्णाभरण के रूप में प्राचीन काल से उपयोग करती रही हैं। संस्कृत साहित्य में 'कर्णिकार' का बहुत उल्लेख हुआ है। किन्तु मतैक्य नहीं है कि कर्णिकार ठीक-ठीक कौन सा वृक्ष है। कालिदास ने अपने काव्य में अशोक के साथ अनगिन स्थानों पर कर्णिकार का उल्लेख किया है। 

कर्णिकारलताः फुल्लकुसुमाकुलषट्पदाः।
सकज्जलशिखा रेजुर्दीपमाला इवोज्ज्वलाः॥ (विक्रमोर्वशीयम्)

ब्रांडिस (Brandis) अशोक और अमलतास दोनों को एक ही जाति (Cassia) का सिद्ध करते हैं। प्रसिद्ध है कि यदि कर्णिकार वृक्ष के आगे स्त्रियाँ नृत्य करें तो प्रमुदित होकर वह पुष्पित हो उठता है।

आयुर्वेदीय संहिताओं में कर्णिकार का नाम नहीं मिलता, परंतु निघंटुओं में यह प्राय: आरग्वध (अमलतास) का एक भेद अथवा पर्याय माना गया है। अमरकोष के टीकाकारों ने इसकी लोकसंज्ञा 'कंठचंपा' बतलाई है, जो मुकचंद अथवा कचनार दोनों ही हो सकता है। भावप्रकाश के रचयिता 'पांगारा इति लोके प्रसिद्ध:' कहकर पारिभद्र (फरहद) को कर्णिकार मानते हैं। इस प्रकार विभिन्न मतों के अनुसार चार वृक्ष जातयों-अमलतास, कचनार, मुकचंद और फरहद-को कर्णिकार माना जा सकता है।

काव्य में कर्णिकार के जिस रूपरंग की ओर संकेत किया गया है उससे ज्ञात होता है कि इसके पुष्पों को 'हेमद्युति' अर्थात् स्वर्णवत् पीतवर्ण होना चाहिए। अमलतास की मंजरियों में पीतवर्ण के सुकोमल पुष्प रहते हैं, जिन्हें कर्णाभरण के रूप में पहन भी सकते हैं। कचनार, पारिभद्र और मुचकंद के पुष्प भी कर्णफूल के सदृश प्रयुक्त होते रहे हैं। संभव है, उपयोगसादृश्य के कारण उन्हें भी 'कर्णिकार' कह दिया गया हो, क्योंकि कहीं-कहीं इसे 'हुतहुताशनदीप्ति' भी कहा गया है। कचनार तथा पारिभद्र के पुष्पों को यह विशेषण दिया जा सकता है।

 बाहरी कड़ियाँ 
 कनक चंपा
 Karnikar Tree
सन्दर्भ

श्रेणी:भारत के वनस्पति
श्रेणी:एशिया के वनस्पति
श्रोडिङ्गरके विडाल

श्रोडिंगर विडाल एक अस्ट्रियन भौतिकशास्त्रज्ञ अर्विन श्रोडिंगर द्वारा १९३५ सालमे रचेवाले एक मानसप्रयोग है।

श्रेणी:प्रमात्रा यान्त्रिकी
डॉन (अंतरिक्ष यान)

thumb|250px|एक काल्पनिक चित्र जिसमें डॉन शोध यान को अपने ध्येयों (सीरीस और वॅस्टा) के साथ दर्शाया गया है
डॉन अमेरिकी अंतरिक्ष अनुसन्धान एजेंसी नासा का एक अंतरिक्ष यान है जिसे 27 सितम्बर 2007 को पृथ्वी से राकेट पर छोड़ा गया था और जिसका ध्येय हमारे सौर मंडल के क्षुद्रग्रह घेरे के दो प्रमुख सदस्यों पर शोध करना है। यह सीरीस नाम का बौना ग्रह है और वॅस्टा नाम का क्षुद्रग्रह है। 16 जुलाई 2011 को डॉन यान वॅस्टा पहुँच गया और उसके इर्द-गिर्द कक्षा (ऑर्बिट) में दाख़िल होकर उसकी परिक्रमा करने लगा। यह यान 2012 तक यहीं रहेगा और फिर सीरीस की तरफ़ रवाना हो जाएगा जहाँ यह 2015 में पहुँचेगा. यह पहला यान है जो मानवों ने इन खगोलीय वस्तुओं पर छानबीन करने के लिए वहाँ भेजा है।

 इन्हें भी देखें 
 मंगल ग्रह के मिशन की सूची
 सीरीस (बौना ग्रह)
 वॅस्टा (क्षुद्रग्रह)
 क्षुद्रग्रह घेरा

श्रेणी:अंतरिक्ष यान
श्रेणी:अमेरिका के अंतरिक्ष यान
श्रेणी:अंतरिक्ष शोध यान
श्रेणी:हिन्दी विकि डीवीडी परियोजना
श्रेणी:अमेरिका के मंगल अभियानों की सूची
संयुक्त राष्ट्र समुद्र विधि समझौता

thumb|500px| 

thumb|

 संयुक्त राष्ट्र समुद्र विधि समझौता  (अंग्रेजी: United Nations Convention on the Law of the Sea , (UNCLOS) ; देवनागरीकृत :  युनाइटिड नेशंस कन्वेंशन ऑन द लॉ ऑफ़ द सी )  एक अन्तरराष्ट्रीय समझौता है। जो विश्व के सागरों और महासागरों पर देशों के अधिकार और उत्तरदायित्वों को निर्धारित करता है और समुद्री साधनों के प्रयोगों के लिये नियम स्थापित करता है। यह समझौता सन् 1982 में तैयार हो गयी किन्तु इसमें एक नियम था कि जब तक 60 देशों के प्रतिनिधि इसपर हस्ताक्षर नहीं कर देते यह किसी पर लागू नहीं होगी। सन् 1994 में गयाना इसपर हस्ताक्षर करने वाला साठवाँ देश बना। सन् 2011 तक 161 देश इसपर हस्ताक्षर कर चुके थे।

 सन्धि/समझौते के कुछ चुने हुए नियम 
  आन्तरिक जल  - यह वे सारे जलाशय और नदियाँ होती हैं। जो किसी देश की भूमि सीमा के भीतर हों। इनपर राष्ट्र अपनी स्वेच्छा से नियम बना सकते हैं। किसी अन्य राष्ट्र की नौका को इनमें घुसने का या इनका प्रयोग करने का कोई अधिकार नहीं है।
  प्रादेशिक जल  - किसी राष्ट्र के तट से 12 समुद्री मील के भीतर का क्षेत्र उस राष्ट्र का क्षेत्र माना जाता है। इसमें वह राष्ट्र अपने कानून बना सकता है और जिस साधन का जैसे चाहे प्रयोग कर सकता है। विदेशी नौकाओं को इस क्षेत्र से "निश्चल परिवहन" करने का अधिकार है, जिसकी परिभाषा यह है के वे बिना रुके सीधे इस क्षेत्र से होकर अपने गन्तव्य तक जा सकते हैं। उस राष्ट्र की सुरक्षा और शान्ति को किसी भी तरह से भंग करने का या भंग करने की धमकी देने का कोई अधिकार नहीं है। आपातकालीन स्थितियों में राष्ट्र को इस निष्छल पारवहन पर भी कुछ समय तक रोक लगाने का अधिकार है।
  निकटवर्ती क्षेत्र  - क्षेत्रीय जल से और 12 समुद्री मील आगे तक (यानि तट से 24 समुद्री मील आगे तक) राष्ट्रों को अधिकार है के वे चार पहलुओं पर अपने कानून लागू कर सकें - प्रदूषण, कर (लगान), सीमाशुल्क और अप्रवासन (इम्मीग्रेशन)।
  अनन्य आर्थिक क्षेत्र  - राष्ट्र के तट अर्थात बेसलाइन से 200 समुद्री मील बाहर के क्षेत्र में केवल उसी राष्ट्र का साधनों पर आर्थिक अधिकार है, चाहे वह समुद्र के तल से या उसके नीचे से तेल या अन्य साधन निकालना हो, चाहे वह मछली पकड़ने का अधिकार हो। इस क्षेत्र से विदेशी नौकाएँ और विमान खुली छूट के साथ निकल सकते हैं। यहाँ विदेशी राष्ट्रों और कम्पनियों को संचार तारे भी समुद्र के तल पर लगाने का अधिकार है।

 इन्हें भी देखें 
 संयुक्त राष्ट्र

श्रेणी:बहुराष्ट्रीय संधियाँ
श्रेणी:समुद्र-सम्बंधी संधियाँ
श्रेणी:हिन्दी विकि डीवीडी परियोजना
*
इंटेल का 8085

300px|thumb|right|इंटेल का ८०८५ माइक्रोप्रोसेसर
300px|thumb|right|८०८५ माइक्रोप्रोसेसर का माइक्रोआर्किटेक्चर

8085 इंटेल द्वारा विकसित 8-बिट का प्रसिद्ध माइक्रोप्रोसेसर है। यह सन् 1976 में आया था। यह माइक्रोप्रोसेसर बहुत लोकप्रिय हुआ। आज भी बहुत से कॉलेजों में माइक्रोप्रोसेसर की आरम्भिक जानकारी देने के उद्देश्य से इसके बारे में पढ़ाया जाता है। 
इसका पूर्ववर्ती 8080 माइक्रोप्रोसेसर और यह प्रोसेसर CP/M प्रचालन तंत्र से काम करने वाले कम्प्युटरों में उपयोग किये जाते थे। i8085 का उपयोग बाद में माइक्रोकंट्रोलर की तरह से भी हुआ क्योंकि इसके प्रयोग से कम अवयवों (आईसी आदि) को जोड़कर काम चल जाता था। जिलॉग Z80 नामक प्रोसेसर के आने पर स्थिति में बदलाव हुआ और अब इसका (Z80) उपयोग कम्प्युटरों में होने लगा और 8085 का कम्प्युटरों के लिये उपयोग बहुत कम हो गया। किन्तु अन्य कार्यों के लिये इसका उपयोग बहुत दिनों तक जारी रहा। 

कंट्रोलर के रूप में 8085 का जीवनकाल दीर्घ रहा।

प्रमुख विशेषताएँ
 उत्पाद घोषणा तिथि : मार्च 1976
 पिनों की संख्या : 40 पिन सिरैमिक या प्लास्टिक डिप
 क्लॉक आवृत्ति (MHz): 3 ; 5 ; 6
 अधिकांश ऑपरेशन 8 बिट के हैं।
 डेटा बस की चौड़ाई : 8 बिट
 ऐड्रेस बस की चौड़ाई : 16 बिट
 अधिकतम स्मृति जिसको यह ऐड्रेस कर सकता है : 64 KB
 निर्माण में प्रयुक्त ट्रांजिस्टरों की संख्या : 6500
 तकनीकी प्रक्रिया (nm): 3000 (3 μm)
 अन्य : 5 इन्टरप्ट पिनें, सिरियल इनपुट और आउटपुट के लिए दो पिनें, इसके HOLD पिन को हाई करके बिना प्रोसेसर के हस्तक्षेप के ही सीधा मेमोरी ऐक्सेस (DMA) की सुविधा,

इन्सट्र्क्सन सेट
इसके सभी इन्सट्रक्शनों को निम्नलिखित प्रकार से विभाजित किया जा सकता है-
(१) डेटा-ट्रान्सफर करने वाली (MOV, MVI, LXI, LDA, STA आदि)
(२) अंकगणित करने वाली (ADD, SUB, INR, DAD आदि)
(३) तार्किक संक्रियाएँ (logical operations) करने वालीं (ANA, XRA, ORA, CMP, RAL आदि)
(४) ब्रांचिंच कन्ट्रोल करने वालीं (JMP, JC, JZ, CALL, CZ, RST आदि)
(५) अन्य (I/O और मशीन कन्ट्रोल) : IN, OUT, PUSH, POP, HLT  आदि

उपर्युक्त में से कुछ एक बाइट वाली इन्सट्र्क्सन हैं, कुछ दो बाइट वाली इन्सट्र्क्सन हैं और कुछ तीन बाइट वाली।

 ऐड्रेसिंग के प्रकार
(१) इम्मेडिएट ऐड्रेसिंग (जैसे MVI B, 3EH -- इस इन्स्ट्रक्शन में दिए गए आँकड़े 3EH को B रजिस्टर में ले जाओ ; LXI SP, 2700H)

(२) रजिस्टर ऐड्रेसिंग (MOV A, B -- B रजिस्टर में जो कुछ है उसे A रजिस्टर में ले जाओ)

(३) डायरेक्ट ऐड्रेसिंग (EX. LDA 1050H - Load the data available in memory location 1050H in to accumulator ; SHLD 3000H)

(४) (रजिस्टर) इन्डायरेक्ट ऐड्रेसिंग (MOV A, M - The memory data addressed by H L pair is moved to A register ; LDAX B)

(५) इम्प्लाय्ड ऐड्रेसिंग - इन्स्ट्र्क्शन में ही डाटा छिपा रहता है। (जैसे CMA)

 बाहरी कड़ियाँ 
 Working with Interrupts

Intel 8085 Simulator for Android.

डेटाशीट
 i8085

श्रेणी:प्रसिद्ध माइक्रोप्रोसेसर
खंडाला

खंडाला (Khandala) भारत के महाराष्ट्र राज्य के पुणे ज़िले में स्थित एक हिल स्टेशन और नगर है। पश्चिमी घाट की पहाड़ियों में बसा यह स्थान लोनावला से 3 किमी दूर और कर्जत से 33.4 किमी दूर स्थित है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458Hunter, William Wilson, Sir, et al. (1908). Imperial Gazetteer of India, Volume 18, pp 398–409. 1908-1931; Clarendon Press, Oxford

 विवरण 
खंडाला, भोर घाट के एक छोर (ऊपर) पर स्थित है, जो कि दक्कन के पठार और कोंकण के मैदान के बीच के सड़क संपर्क पर स्थित एक प्रमुख घाट है। इस घाट से भारी सड़क और रेल यातायात गुजरता है। मुंबई और पुणे के बीच की मुख्य कड़ी मुंबई-पुणे एक्सप्रेसवे, खंडाला से ही होकर गुजरता है। पास के शहरों से आसान पहुंच के कारण, खंडाला हाइकिंग (पैदल यात्रा) करने वाले पर्यटकों के बीच विशेष रूप से लोकप्रिय है। ड्यूक की नाक (ड्यूक्स नोज़) नामक पहाड़ी चोटी से खंडाला और भोर घाट के सुन्दर नज़ारों का आनन्द लिया जा सकता है। 
 
 लोकप्रिय संस्कृति में 
खंडाला का जिक्र फिल्म ग़ुलाम के प्रसिद्ध गाने " आती क्या खंडाला" में किया गया है। १९७५ की कालजयी फिल्म छोटी सी बात में अशोक कुमार द्वारा अभिनीत चरित्र जो कि सेना से सेवानिवृत एक कर्नल है, खंडाला में रहता है।

 चित्र दीर्घा 

 इन्हें भी देखें 
 पुणे ज़िला
 लोनावला

 सन्दर्भ 

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
श्रेणी:महाराष्ट्र में हिल स्टेशन
श्रेणी:लोनावला-खंडाला
जैती

जैती अथवा जैंती गॉव तहसील मुनस्‍यारी, जिला पिथौरागढ़, उत्‍तराखण्‍ड का एक खूबसूरत गॉव है। इस गॉव की खास विशेषता यह है कि इसके दोनों ओर स्‍वच्‍छ कल-कल कर बहती नदियां है, सामने विशाल हिमालय पर्वत श्रंखला की पंचचूली चोटी और बाई ओर नन्‍दा देवी और त्रिशूल पर्वत है। यह मुनस्‍यारी से 2.5 किलोमीटर की दूरी पर स्‍थित है।

सन्दर्भ
श्रेणी:उत्तराखण्ड के गाँव
श्रेणी:पिथौरागढ़ जिला
लोनावला

लोनावला (Lonavala) भारत के महाराष्ट्र राज्य के पुणे ज़िले में स्थित एक हिल स्टेशन और नगर है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458Hunter, William Wilson, Sir, et al. (1908). Imperial Gazetteer of India, Volume 18, pp 398–409. 1908-1931; Clarendon Press, Oxford

 विवरण 
लोनावला दो प्रमुख शहरों पुणे और मुंबई के बीच, पुणे से 64 कि॰मी॰ और मुंबई से 96 कि॰मी॰ की दूरी पर स्थित है। भारत भर में लोनावला इसकी प्रसिद्ध मिठाई चिक्की के लिए प्रसिद्ध है। यह पुणे और मुंबई के बीच के रेलमार्ग पर स्थित एक प्रमुख स्टेशन भी है। पुणे और मुंबई के बीच स्थित दोनों प्रमुख सड़कों, मुम्बई-पुणे द्रुतगति मार्ग और मुंबई-पुणे राजमार्ग पर भी यह पड़ता है।

मानसून के दौरान यह जीवंत हो उठता है, जब चारों ओर हरियाली छा जाती है और सभी सूखे झरने और तालाब पानी से भर जाते हैं।

 नामोत्पत्ति 
शब्द लोनावला, प्राकृत भाषा के दो शब्दों लेन और अवली से मिल कर बना है जहां लेन का अर्थ पत्थरों को काट कर बनाया "आश्रय स्थल" है वहीं अवली का अर्थ "शृंखला" है, इस प्रकार लोनावला का अर्थ लेनों की एक शृंखला से है।

 इतिहास 
आज का लोनावला कभी यादव वंश का एक भाग था। मुग़लों ने इस स्थान के सामरिक महत्व को देखते हुए इसे एक लंबे समय तक अपने कब्ज़े में बनाए रखा। इस स्थान पर उपस्थित किलों और मावला योद्धाओं ने मराठाओं और पेशवा साम्राज्य के इतिहास में एक महत्वपूर्ण भूमिका निभाई। 1871 में लोनावला और खंडाला नामक दोनों पर्वतीय स्थलों की खोज बॉम्बे प्रेज़ीडेसी के तत्कालीन गवर्नर लॉर्ड एल्फिंस्टोन ने की थी।

 बिग बॉस 
तेलिविज़न प्रोग्राम, बिग बॉस, का घर भी लोनावला में ही बनाया गया है।

 यातायात 
लोनावला शहर मध्य रेलवे और राष्ट्रीय राजमार्ग 48 द्वारा मुंबई और पुणे शहर से जुड़ा हुआ है। मुंबई-पुणे के बीच चलने वाली सारी रेलगाड़ियाँ लोनावला स्टेशन पर रुकती हैं।

 लोनावला में घूमने की जगह 
बुशी डैम:- मॉनसून के समय बारिश के पानी इकट्ठा होने की वजह से इस डैम में पानी भर जाता है और इस डैम में पानी भर जाने पर जब इसमें से पानी निकाला जाता है, तो इस नजारे को देखकर काफी अच्छा महसूस होता है। मॉनसून के अलावा किसी भी अन्य मौसम में इस नजारे को नहीं देखने को मिलता है, क्योंकि मॉनसून के अलावा अन्य मौसम में इस झील का पानी सुख जाता है।

विस्तार से जानने के लिए यहाँ दबाये 

राजमाची प्वाइंट:- आप लोनावाला आए हैं तो यहां से 6 किलोमीटर की दूरी पर स्थित राजमाची प्वाइंट (lonavala tourism) भी जरूर जाएं। यहां शिवाजी महाराज के किले के साथ-साथ वर्ल्ड लाइफ सेंक्चुरी भी देखने को मिलेगी। राजमाची किला मुख्यतः  दो किलों से मिलकर बना है, जिसमें श्रीवर्धन और मनरंजन शामिल हैं।

विस्तार से जानने के लिए यहाँ दबाये

आंबी घाटी:- आंबी घाटी (lonavala hill station) महाराष्ट्र के पुणे जिले में लोनावाला से लगभग 24 किमी की दूरी पर स्थित एक सुंदर बस्ती है। आमबी घाटी को सहारा इंडिया परिवार द्वारा विकसित किया गया था जोकि लगभग 10,000 एकड़ के पहाड़ी इलाके में विकशित बस्ती में रहते हैं। लोनावाला की यात्रा पर आने वाले पर्यटक आमबी वैल्ली की ओर भी रुख करते हैं।

विस्तार से जानने के लिए यहाँ दबाये
 खंडाला
 पुणे ज़िला
 पश्चिमी घाट

 सन्दर्भ 

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
श्रेणी:महाराष्ट्र में हिल स्टेशन
श्रेणी:लोनावला-खंडाला
धरियावद

धरियावद (Dhariawad) भारत के राजस्थान राज्य के प्रतापगढ़ ज़िले में स्थित एक नगर है। यह इसी नाम की तहसील का मुख्यालय भी है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
पहले उदयपुर जिले का एक उपखंड था- धरियावद, जो राजस्थान सरकार की अधिसूचना २५ जनवरी २००८ को जिला प्रतापगढ़ का गठन किये जाने से इसका हिस्सा बना . सीतामाता वन अभयारण्य की सीमारेखा से जुड़ा यह छोटा सा धरियावद क़स्बा स्वाधीनता से पूर्व प्रतापगढ़ राज्य का एक प्रमुख ठिकाना था, जिसे महाराणा प्रताप के प्रिय सका धारिया बरोड़ ने सन १६??? में बसाया था। बरोड़ की कुलदेवी मुआर माता जी का प्राचीन मंदिर जो वर्तमान धरियावद कस्बे से 10 किलोमीटर  पश्चिम में  गांव गणराज्य केसरियावाद में आज भी स्थित है जो इसका प्रमुख प्रमाण है। आज भी धरियावद से दूर सलूम्बर,बांसी, देवगढ़ में आज भी धरियावद को बोड गाम के नाम से जाना जाता है।

 इन्हें भी देखें 
 प्रतापगढ़ ज़िला, राजस्थान

 सन्दर्भ 

श्रेणी:राजस्थान के शहर
श्रेणी:प्रतापगढ़ ज़िला, राजस्थान
श्रेणी:प्रतापगढ़ ज़िले, राजस्थान के नगर
सीतामाता वन्यजीव अभयारण्य

thumb|right|300px|प्रतापगढ़ में जाखम नदी

सीतामाता वन्यजीव अभयारण्य422.94 वर्गकिलोमीटर में फैला है, जो जिला मुख्यालय बांसवाड़ा से केवल ४० किलोमीटर, उदयपुर से १०० और चित्तौडगढ़ से करीब ६० किलोमीटर दूर है। यह अद्वितीय अभयारण्य प्रतापगढ़ जिले में, राजस्थान के दक्षिण-पश्चिम क्षेत्र में अवस्थित है, जहाँ भारत की तीन पर्वतमालाएं- अरावली, विन्ध्याचल और मालवा का पठार आपस में मिल कर ऊंचे सागवान वनों की उत्तर-पश्चिमी सीमा बनाते हैं। आकर्षक जाखम नदी, जिसका पानी गर्मियों में भी नहीं सूखता, इस वन की जीवन-रेखा है।

यहां की सबसे ज्यादा महत्वपूर्ण वन्यजीव प्रजातियों में उड़न गिलहरी और चौसिंघा (four Horned Antelope) हिरण उल्लेखनीय हैं। यहां स्तनधारी जीवों की ५०, उभयचरों की ४० और पक्षियों की ३०० से ज्यादा प्रजातियां पाई जाती हैं। भारत के कई भागों से कई प्रजातियों के पक्षी प्रजनन के लिए यहां आते हैं।

वृक्षों, घासों, लताओं और झाडियों की बेशुमार प्रजातियां इस अभयारण्य की विशेषता हैं, वहीं अनेकानेक दुर्लभ औषधि वृक्ष और अनगिनत जड़ी-बूटियाँ अनुसंधानकर्ताओं के लिए शोध का विषय हैं। वनों के उजड़ने से अब वन्यजीवों की संख्या में कमी आती जा रही है।

प्रतापगढ़ इतिहास के आरम्भ से ही प्रकृति की नायाब संपदा से धनी क्षेत्र रहा है। इस के उत्तर-पश्चिमी हिस्से में मूल्यवान सागवान के बड़े सघन जंगल थे, इसलिए अंग्रेज़ी शासन के दौर में इस वन-संपदा के व्यवस्थित देखरेख की गरज से एक अलग महकमा-जंगलात, १८२८ ईस्वी में कायम किया गया. यहीं ऐसे स्थान भी हैं जहाँ सूरज की किरण आज तक ज़मीन पर नहीं पडी!

स्थानीय लोगों की मान्यता है कि त्रेता युग (रामायण काल) में, राम द्वारा बहिष्कृत कर दिए जाने के बाद सीता ने यहीं अवस्थित महर्षि वाल्मीकि के आश्रम में न केवल निवास किया था, बल्कि उसके दोनों पुत्रों- लव और कुश का जन्म भी यहीं वाल्मीकि आश्रम में हुआ था। यहां तक कि सीता अंततः जहाँ भूगर्भ में समा गयी थी, वह स्थल भी इसी अभयारण्य में स्थित है!
सेंकडों सालों से सीता से प्रतापगढ़ के रिश्तों के सम्बन्ध में इतनी प्रबल लोक-मान्यताओं के चलते यह स्वाभाविक ही था कि अभयारण्य का नामकरण सीता के नाम पर किया जाता.

आज भी यह प्रतापगढ़ का सर्वाधिक महत्वपूर्ण पर्यटक स्थल है- प्रकृति-प्रेमियों के बीच वनस्पतियों और पशु-पक्षियों की विविधता के लिहाज़ से उत्तर भारत के अनोखे अभयारण्य के रूप में लोकप्रिय हो सकने की अनगिनत संभावनाओं से भरपूर, किन्तु अपेक्षित पर्यटक-सुविधाओं के सर्जन और विस्तार के लिए यह सघन वन-क्षेत्र अब भी पर्यटन और वन विभागों की पहल की बाट जोह रहा है! प्रकृति की इस नायाब निधि को क्षरण और मनुष्यों के अनावश्यक हस्तक्षेप से बचाने के लिए इसे राष्ट्रीय उद्यान बनवाने के लिए वर्त्तमान जिला प्रशासन और वन विभाग के संयुक्त प्रयास तेज किये जा रहे हैं।
यहाँ पाई जाने वाली उड़न गिलहरियों को स्थानीय भाषा में आशोवा नाम से जाना जाता है इसका वैज्ञानिक नाम रेड  फ्लाइंग स्किवरल 
पेटोरिस्टा  एल्बी वेंटर है। यह अभयारण्य चौसिंगा के प्रमुख राष्ट्रीय स्थलों में से एक है। यह चौसिंगा की जन्म भूमि के नाम से भी जाना जाता है। चौसिंगा एंटी लॉप प्रजाति का दुर्लभतम वन्य जीव हैं जिसे स्थानीय भाषा में भेडल भी कहा जाता है।यह जंगली मुर्गों के अलावा पेंगोलिन (आडाहुला) जैसा दुर्लभ वन्य जीव भी पाया जाता है।
इस अभयारण्य में आर्किड एवं विशाल वृक्षीय मकड़ियाँ भी पायी गयी हैं। भारत के कई भागों से कई प्रजातियों के पक्षी प्रजनन के लिए यहां आते है।

श्रेणी:राजस्थान के वन्य अभयारण्य
श्रेणी:राजस्थान
श्रेणी:राजस्थान में पर्यटन आकर्षण
भारतीय सनदी लेखाकार संस्थान

भारतीय सनदी लेखाकार संस्थान भारत का एक राष्ट्रीय पेशेवर लेखा निकाय है। यह 1 जुलाई 1949 को सनदी लेखाकार अधिनियम 1949 के अंतर्गत निगमित निकाय के रूप में स्थापित किया गया था|
अपने अस्तित्व के लगभग छह दशकों के दौरान, भारतीय सनदी लेखाकार संस्थान न केवल देश में एक प्रमुख लेखा निकाय के रूप में मान्यता हासिल की है लेकिन यह विश्व स्तर पर भी शिक्षा, व्यावसायिक विकास, उच्च लेखांकन, लेखा परीक्षा और नैतिक मानकों के रखरखाव के क्षेत्र में अपने योगदान के लिए जाना जाता है। ICAI सदस्यता के मामले में American Institute of Certified Public Accountants के बाद दुनिया में दूसरी सबसे बड़ी पेशेवर लेखा संस्थान है। ICAI कंपनियों पर लागु होने वाले लेखा मानको की सिफारिश लेखांकन मानकों की राष्ट्रीय सलाहकार समिति (NACAS) से करती है और अन्य संगठनों पर लागु होने वाले लेखा मानकों का निर्धारण करती है।

कोई भी व्यक्ति निर्धारित परीक्षाओं मे भाग ले कर और तीन साल के व्यावहारिक प्रशिक्षण के दौर से गुजर कर ICAI का सदस्य बन सकता है। सदस्यता की परीक्षा अपने कठोर मानकों के लिए जानी जाती है।चार्टर्ड अकाउंटेंट अपने व्यावहारिक अनुभव से देश की अर्थव्यवस्था में बहुत बड़ी मदद भी करते हैं।

हाल ही में ICAI CA परिणाम 2023 की घोषणा की गई है।

 भूमिका 
ICAI की स्थापना सनदी लेखाकार अधिनियम, १९४९ के तहत ‎ भारत में लेखांकन के पेशे के विनियमन के उद्देश्य से की गयी थी। यह एक चार्टर्ड एकाउंटेंट बनने की योग्यता को निर्धारित करता है, परीक्षा लेता है तथा लेखांकन की प्रेक्टिस करने का लाइसेंस देता है। इसके अलाव यह सरकारी संस्थाओ जैसे की RBI, SEBI, MCA, CAG, IRDA आदि को नीति निर्माण मे सहयोग करता है।

 इन्हें भी देखें 
 सनदी लेखाकार अधिनियम 1949
 सनदी लेखाकार

श्रेणी:भारत में स्थित संगठन

सन्दर्भ
फाज़िलनगर

फाज़िलनगर (Fazilnagar) भारत के उत्तर प्रदेश राज्य के कुशीनगर ज़िले में स्थित एक छोटा कस्बा है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
फाजिलनगर कुशीनगर से २० किमी पूरब में राष्ट्रीय राजमार्ग २८ पर स्थित है। गोरखपुर से इसकी दूरी ७१ किमी (पूर्व दिशा में) है। फाजिल नगर को 'पावापुरी' भी कहा जाता है। कुछ इतिहासकारों का मानना है कि जैन धर्म की वास्तविक 'पावापुरी' यही है (न कि बिहार में स्थित पावापुरी) जहाँ महावीर स्वामी को निर्वाण प्राप्त हुआ था। इसिलिए जैन श्रद्धालुओं ने यहाँ पर एक जैन मन्दिर का निर्माण कराया है।पुरातत्व विभाग द्वारा खुदाई में प्राचीन काल का एक महल भी आज यहां देखा जा सकता है जो खुदाई के पूर्व मिट्टी का टिला हुआ करता था। ऐसा विश्वास किया जाता है कि कुशीनगर से वैशाली जाते समय महात्मा बुद्ध यहाँ रुके थे और अपने एक शिष्य के घर भोजन किया था। 

पालि त्रिपिटक के अनुसार मल्ल राजाओं की दूसरी राजधानी थी। यहाँ के मन्दिर में अतिसुन्दर 'मनस्तम्भ' और चार सुन्दर मूर्तियाँ हैं। यहाँ दीपावली के अगले दिन एक मेला लगता है। कार्तिक पूर्णिमा को 'निर्वाण महोत्सव' की छटा देखने बहुत से तीर्थयात्री आते हैं।

यहाँ भगवान महावीर पी.जी. कॉलेज एवं अन्य विद्यालय हैं।

 इन्हें भी देखें 
 कुशीनगर ज़िला

 सन्दर्भ 

श्रेणी:उत्तर प्रदेश के नगर
श्रेणी:कुशीनगर ज़िला
श्रेणी:कुशीनगर ज़िले के नगर
श्रेणी:जैन तीर्थ
__अनुभाग_सम्पादन_नहीं__
__DISAMBIG__
लेखांकन मानकों की राष्ट्रीय सलाहकार समिति (NACAS)

लेखांकन मानकों की राष्ट्रीय सलाहकार समिति (NACAS) कंपनी अधिनियम, 1956 की धारा 210A के तहत भारत सरकार द्वारा स्थापित संस्थान है | इसका काम केन्द्रीय सरकार को कंपनियों पर लागु होने वाली लेखांकन नीतियों और लेखा मानको पर सलाह देना है  |लेखा मानकों को तैयार करने की जिम्मेदारी भारतीय सनदी लेखाकार संस्थान की है |

श्रेणी:भारत में स्थित संगठन
भारतेन्दु नाट्य अकादमी

भारतेन्दु नाट्य अकादमी (Bharatendu Academy of Dramatic Arts) उत्तर प्रदेश का एक स्वायत्तशासी संस्थान है जिसे संस्कृति विभाग से वित्तीय सहायता प्राप्त होती है। यह लखनऊ में स्थित है।

 परिचय 
आधुनिक हिन्दी एवं नाट्य लेखन के जनक भारतेन्दु की स्मृति में नाट्य कला के विभिन्न पक्षों पर गहन व्यावसायिक प्रशिक्षण प्रदान करने हेतु ’’भारतेन्दु नाट्य केन्द्र’’ की स्थापना अगस्त 1975 में संस्कृति विभाग, उत्तर प्रदेश शासन द्वारा की गयी। नाट्य विधा में विधिवत, प्रशिक्षण कार्य 5 अप्रैल 1976 से प्रारम्भ हुआ। यह संस्थान 1981 में भारतेन्दु नाट्य अकादमी के नाम से अभिहीत् किया गया एवं द्विवर्षीय डिप्लोमा पाठ्यक्रम प्रारम्भ हुआ।

नाट्य विधा में दो वर्ष के पाठ्यक्रम में अकादमी द्वारा भारतीय एवं नाट्य साहित्य, अभिनय, स्वर – संभाषण, गति संचालन, मूकाभिनय, – अभिनय (इम्प्रोवाइजेशन), रंग–स्थापत्य, रंग शिल्प, परिकल्पना, मंच सज्जा, वेशभूषा, रूप सज्जा, मंच प्रकाश परिकल्पना, निर्देशन एवं प्रस्तुति प्रक्रिया आदि पर सघन प्रशिक्षण प्रदान किया जाता है और इस कार्य में अकादमी के अपने विषय–विषेशज्ञों के अतिरिक्त राष्ट्रीय एवं अन्तर्राष्ट्रीय स्तर के विषेशज्ञों को भी आमंत्रित किया जाता है।

नाट्य विधा में प्रशिक्षण के अतिरिक्त फिल्म एवं टी.वी. रेडियो कार्यक्रम निर्माण एवं प्रक्रिया का सैद्धान्तिक एवं व्यवहारिक प्रशिक्षण भी परिचयात्मक रूप् से वर्ष 1999 से अकादमी के अन्तिम वर्ष के छात्रों को दिया जाता है ताकि मीडिया के विषय में उन्हें जानकारी हो सके।

अकादमी के चार मंजिले भवन, स्टूडियो थियेटर अत्याधुनिक उपकरणों से सुसज्जित प्रेक्षागृह, अध्ययन व अध्यापन के वातावरण को गहन एवं गंभीर बनाने के लिए आधुनिक कक्षायें ऑडियो–विडियो तथा थियेटर से संबंधित नयी पुस्तकों से पूर्ण पुस्तकालय, कम्प्यूटर, इन्टरनेट की सुविधा तथा छात्रावास की सुविधा भी उपलब्ध है।

उत्तर प्रदेश के दूरदराज़ के क्षेत्रों में नाट्य विधा के प्रचार–प्रसार के लिए अकादमी द्वारा एक व्यावसायिक रंगमण्डल की भी स्थापना की गयी है। रंगमण्डल की प्रस्तुतियां उत्तर प्रदेश के अतिरिक्त देश के विभिन्न शहरों एवं प्रान्तों में भी होती रहती हैं।

नियमित द्विवर्षीय डिप्लोमा पाठ्यक्रम के अतिरिक्त उत्तर प्रदेश के विभिन्न शहरों में नाट्य विधा में प्रशिक्षण प्रदान के लिये कार्यशालाओं का आयोजन भी अकादमी करती रहती है। इन कार्यशालाओं से रंग चेतना का संचार होता है।

प्रशिक्षार्थियों तथा अन्य रंग प्रेमियों का साक्षात्कार राष्ट्रीय व अन्तर्राष्ट्रीय रंगकर्म से कराने के उद्देश्य से अकादमी द्वारा समय–समय पर स्वयं तथा राष्ट्रीय स्तर की संस्थाओं के सहयोग से नाट्य समारोहों का आयोजन किया जाता है।

अकादमी द्वारा ‘संवाद’ नाम से एक मासिक शृंखला आयोजित की जाती है। इसके अन्तर्गत विभिन्न कलाओ और साहित्य से संबंधित प्रदर्शन तथा दर्शकों से सीधा संवाद किया जाता है। इस कार्यक्रम का प्रबंधन अकादमी के छात्रों द्वारा किया जाता है।

अन्तिम वर्ष के छात्रों को फिल्म व टी॰वी॰ की प्रस्तुति प्रक्रिया सैद्धान्तिक व व्यवहारिक ज्ञान द्वारा मीडिया के प्रति जागरूक किया जाता है।

 उल्लेखनीय पूर्व छात्र 
 अनुपम श्याम (अभिनेता) 
 जगत रावत (अभिनेता) 
 राजपाल यादव (अभिनेता) 
 राजीव जैन (छायांकनकार) 
 अबीर सूफ़ी (अभिनेता)
 आलोक पाण्डेय (अभिनेता)
 शिवा सक्सेना (रंगमंच अभिनेता, नाट्य निर्देशक, संगीतकार)
 नवाज़ुद्दीन सिद्दीकी (प्रख्यात अभिनेता)

 बाहरी कड़ियाँ 
 भारतेन्दु नाट्य अकादमी, लखनऊ का जालघर

श्रेणी:लखनऊ
श्रेणी:नाट्य संस्थान
कूडियाट्टम्

प्राचीन संस्कृत नाटकों का पुरातन केरलीय नाट्य रूप कूडियाट्टम कहलाता है। दो हज़ार वर्ष पुराने कूडियाट्टम को युनेस्को ने 'वैश्विक पुरातन कला' के रूप में स्वीकार किया है। यह मंदिर-कला है जिसे चाक्यार और नंपियार समुदाय के लोग प्रस्तुत करते हैं। साधारणतः कूत्तंपलम नामक मंदिर से जुडे नाट्यगृहों में इस कला का मंचन होता है। कूडियाट्टम प्रस्तुत करने के लिए दीर्घकालीन प्रशिक्षण की आवश्यकता है।

कूडियाट्टम शब्द का अर्थ है - 'संघ नाट्य' अथवा अभिनय अथवा संघटित नाटक या अभिनय। कूडियाट्टम में अभिनय की प्राधानता दी जाती है। भारत के नाट्यशास्त्र में अभिनय की चार रीति बताई गयी है - आंगिक, वाचिक, सात्विक और आहार्य। ये चारों रीतियाँ कूडियाट्टम में सम्मिलित रूप में जुडी हैं। कूडियाट्टम में हस्तमुद्राओं का प्रयोग करते हुए विशद अभिनय किया जाता है। इसमें इलकियाट्टम, पकर्न्नाट्टम, इरुन्नाट्टम आदि विशेष अभिनय रीतियाँ भी अपनाई जाती हैं।

कूडियाट्टम में संस्कृत नाटकों की प्रस्तुति होती है, लेकिन पूरा नाटक प्रस्तुत नहीं किया जाता। प्रायः एक अंक का ही अभिनय किया जाता है। अंकों को प्रमुखता दिये जाने के कारण प्रायः कूडियाट्टम अंकों के नाम से जाना जाता है। इसी कारण से विच्छिन्नाभिषेकांक, माया सीतांक, शूर्पणखा अंक आदि नाम प्रचलित हो गये। कूडियाट्टम के लिए प्रयुक्त संस्कृत नाटकों के नाम इस प्रकार हैं - भास का 'प्रतिमानाटकम्', 'अभिषेकम्', 'स्वप्नवासवदत्ता', 'प्रतिज्ञायौगंधरायणम्', 'ऊरुभंगम', 'मध्यमव्यायोगम्', 'दूतवाक्यम्' आदि। श्रीहर्ष का 'नागानन्द', शक्तिभद्र का 'आश्चर्यचूडामणि', कुलशेखरवर्मन के 'सुभद्राधनंजयम', 'तपती संवरणम्', नीलकंठ का 'कल्याण सौगंधिकम्', महेन्द्रविक्रमन का 'मत्तविलासम', बोधायनन का 'भगवद्दज्जुकीयम'। नाटक का एक पूरा अंक कूडियाट्टम में प्रस्तुत करने के लिए लगभग आठ दिन का समय लगता है। पुराने ज़माने में 41 दिन तक की मंचीय प्रस्तुति हुआ करती थी। किन्तु आज यह प्रथा लुप्त होगई है। कूत्तंपलम (नाट्यगृह) में भद्रदीप के सम्मुख कलाकार नाट्य प्रस्तुति करते हैं। अभिनय करने के संदर्भ में बैठने की आवश्यकता भी पड़ सकती है। इसीलिए दो-एक पीठ भी रखे जाते हैं। जब कलाकार मंच पर प्रवेश करता है तब यवनिका पकडी जाती है। कूडियाट्टम का प्रधान वाद्य मिष़ाव नामक बाजा है। इडक्का, शंख, कुरुम्कुष़ल, कुष़ितालम् आदि दूसरे वाद्यंत्र हैं।

विशेष रूप में निर्मित कूत्तंपलम् कूडियाट्टम की परंपरागत रंगवेदी है। कूत्तंपलम मंदिर के प्रांगण ही निर्मित होता था।

कूत्तंपलम से युक्त मंदिरों के नाम इस तरह हैं -

1. तिरुमान्धाम कुन्नु

2. तिरुवार्प

3. तिरुवालत्तूर (कोटुम्बा)

4. गुरुवायूर

5. आर्पुक्कारा

6. किडन्गूर

7. पेरुवनम्

8. तिरुवेगप्पुरा

9. मूष़िक्कुलम

10. तिरुनक्करा

11. हरिप्पाड

12. चेंगन्नूर

13. इरिंगालक्कुटा

14. तृश्शूर वडक्कुंन्नाथ मंदिर

 सन्दर्भ 
माणि माधव चाक्यार्, 'नाट्यकल्पद्रुमम्', 
पी. के. जी. नाम्प्यार, संपादक : डॉ॰ प्रेम लता शर्मा, 
संगीत नाटक अक्कादेमी, नई दिल्ली (१९९१)

डॉ॰ पी. के. वेणु, ' संस्कृत रंगमंच और कूटियाट्टम् ',
केरल की सांस्कृतिक विरासत, संपादक जी. गोपीनाथन, 
वाणी प्रकाशन नई दिल्ली (1998).

 बाहरी कड़ियाँ 
 Wikiquote:Guru Mani Madhava Chakyar/Kutiyattam

श्रेणी:केरल
श्रेणी:नाटक
देखो सो पाओ

thumb|250px|बाएँ तरफ़ का सॉफ़्टवेयर "देखो सो पाओ" तरीक़े पर आधारित है, जबकि बाएँ वाले में विशेष चिन्हों और भाषा के प्रयोग से बताना पड़ता है के कहाँ नया अध्याय शुरू हो रहा है और कहाँ लिखी को गाढ़ा होना चाहिए
देखो सो पाओ या विज़ीविग (अंग्रेज़ी: WYSIWYG) अभिकलन (यानि कम्पयूटर-सम्बन्धी विषयों) में किसी भी ऐसी प्रणाली को कहा जाता है जिसमें जो संपादकों और निर्माताओं को निर्माण करते समय स्क्रीन पर दिखता है ठीक वैसा ही पढ़ने या देखने वालों को स्क्रीन पर या छपने पर बाद में दिखता है। "देखो सो पाओ" सॉफ़्टवेयर बनाना अक्सर मुश्किल होता है, लेकिन अगर यह उपलप्ध हो तो कम्पूटरों पर सामग्री बनाने वाले अपना काम अधिक गति से और कम ग़लतियों के साथ कर पाते हैं।

उदाहरण के लिए वर्डस्टार (WordStar) नाम का शब्द संसाधक (यानि वर्ड प्रोसैसर) 1980 के दशक के पहले भाग में काफ़ी लोकप्रिय था। इसमें अगर लिखाई के किसी हिस्से को गाढ़ा (बोल्ड) करा जाता तो स्क्रीन पर वह लिखी हलकी (यानि बिला बोल्ड की) लिखाई से अभिन्न लगती थी। केवल गाढ़ी लिखी के आगे "^B" का चिन्ह आ जाता था। यह सिर्फ छपने पर पता लगता था की लिखी के रंगरूप में ग़लतियाँ हुई हैं के नहीं। इसके विपरीत माइक्रोसॉफ़्ट वर्ड एक "देखो सो पाओ" प्रणाली पर आधारित है। अगर किसी लिखी को गाढ़ा किया जाता है तो वह लेखक को भी स्क्रीन पर गाढ़ा ही नज़र आएगा। जहाँ वर्डस्टार में आम था के लेखक रंगरूप में ग़लतियाँ करता था और बार-बार उन्हें छापकर सुधारता रहता था, माइक्रोसॉफ़्ट वर्ड में यह पूरा झंझट ही नहीं है। जो स्क्रीन पर दिखता है, लेख को बाद में पढ़ने वाले को वैसा ही दिखेगा और छपने पर ठीक वैसा ही छपेगा।

 अन्य भाषाओँ में 
"देखो सो पाओ" को अंग्रेज़ी में "व्हॉट यू सी इज़ व्हॉट यू गॅट" (what you see is what you get) कहा जाता है, जिसका छोटा रूप है "wysiwyg" जिसे विज़ीविग उच्चारित करते हैं।

 इन्हें भी देखें 
 शब्द संसाधक

श्रेणी:कंप्यूटर
श्रेणी:सॉफ्टवेयर
श्रेणी:सूत्रवाक्य
श्रेणी:हिन्दी विकि डीवीडी परियोजना
बहेड़ा

right|thumb|300px|बहेड़ा का वृक्ष
thumb|left|बहेड़ा (Terminalia bellirica) फल
right|thumb|200px|बहेड़ा का फल
बहेड़ा या बिभीतकी (Terminalia bellirica) के पेड़ बहुत ऊंचे, फैले हुए और लंबे होते हैं। इसके पेड़ 18 से 30 मीटर तक ऊंचे होते हैं जिसकी छाल लगभग 2 सेंटीमीटर मोटी होती है। इसके पेड़ पहाडों और ऊंची भूमि में अधिक मात्रा में पाये जाते हैं। इसकी छाया स्वास्थ्य के लिए लाभदायक होती है। इसके पत्ते बरगद के पत्तों के समान होते हैं तथा पेड़ लगभग सभी प्रदेशों में पाये जाते हैं। इसके पत्ते लगभग 10 सेंटीमीटर से लेकर 20 सेंटीमीटर तक लम्बे तथा और 6 सेंटीमीटर से लेकर 9 सेंटीमीटर तक चौडे़ होते हैं। इसका फल अण्डे के आकार का गोल और लम्बाई में 3 सेमी तक होता है, जिसे बहेड़ा के नाम से जाना जाता है। इसके अंदर एक मींगी निकलती है, जो मीठी होती है। औषधि के रूप में अधिकतर इसके फल के छिलके का उपयोग किया जाता है।
बहेड़ा रोग प्रतिरोधक क्षमता तो बढ़ाता ही है, कब्ज को दूर भगाने में कारगर है| आमाशय को मजबूत बनाता है, इसके अन्य खासियत भूख बढ़ाना, पित्त दोष व सिरदर्द को दूर करता है| आँखों या दिमाग को स्वस्थ रखता है। देहरादून के वरिष्ठ आयुर्वेदिक चिकित्सक एके जैन के अनुसार आयुर्वेदिक औषधियों में इसका प्रयोग होता है। बहेड़ा के बीज का चूर्ण लगाने से घाव का रक्तस्राव रुक जाता है|

यह पतझड़ वाला वृक्ष है और इसकी औसतन ऊंचाई 30 मीटर होती है। इसके पत्ते अंडाकार और 10-12 सेमी लंबे होते हैं। इसके बीज स्वाद में मीठे होते हैं। बहेड़ा की सबसे बड़ी खासियत यह है कि सभी प्रकार की मिट्टी में इसकी पैदावार की जा सकती है। हालांकि सबसे अच्छी पैदावार नम, रेतीली और में चिकनी बलुई मिट्टी में होती है।

मानसून आने से पहले गड्ढे खोदकर इस पौधे, को तीन मीटर के फासले पर लगा सकते हैं। नर्सरी में इसकी पौध जून-जुलाई में तैयार की जाती है। सामान्यत: यह ऊष्ण कटिबंधीय क्षेत्रों में आसानी से मिलता है। इसे कम आर्द्रता वाले स्थान पर लगाया जाता है।

बहेड़ा के उपयोग व लाभ 
हाथ-पैर की जलन में बहेड़े के बीज को पानी के साथ पीसकर लगाने से लाभ मिलता है।
 बहेड़े के पत्ते और चीनी का काढ़ा बनाकर पीने से कफ से निजात मिलती है। छाल का टुकड़ा मुंह में रखकर चूसते रहने से भी खांसी और बलगम से छुटकारा मिलता है।
बहेड़े का छिलका और मिश्री युक्त पेय पीने से आंखों की रोशनी बढ़ जाती है
बहेड़े के आधे पके हुए फल को पीसकर पानी के साथ सेवन करने से कब्ज से छुटकारा मिलता है।
बहेड़े को थोड़े से घी में पकाकर खाने से गले के रोग दूर होते हैं।
बहेड़ा के चूर्ण का लेप बनाकर बालों की जड़ों पर लगाने से असमय सफेद होना रुक जाता है।

 इन्हें भी देखें 
 त्रिफला

श्रेणी:औषधीय पादप
भारतीय साक्ष्य अधिनियम, 1872

भारतीय साक्ष्य अधिनियम (Indian Evidence Act) मूल रूप से 1872 में ब्रिटिश संसद द्वारा पारित किया गया था। भारतीय साक्ष्य अधिनियम में 11 अध्याय और 167 धाराएँ हैं। यह तीन भागों में विभक्त है। इस अधिनियम ने बनने के बाद से 125 से अधिक वर्षों की अवधि के दौरान समय-समय पर कुछ संशोधन को छोड़कर अपने मूल रूप को बरकरार रखा है। यह अदालत की सभी न्यायिक कार्यवाहियों पर लागू होता है (कोर्ट मार्शल सहित)। हालांकि, यह शपथ-पत्र और मध्‍यस्‍थता पर लागू नहीं होता है|

जुलाई 2024 से प्रभावी, भारतीय साक्ष्य अधिनियम को "भारतीय साक्ष्य अधिनियम" से बदलने के लिए 2023 में एक अधिनियम पारित किया गया था।

 इन्हें भी देखें 
 साक्ष्य (एविडेन्स)
 भारतीय दण्ड संहिता
 दण्ड प्रक्रिया संहिता, १९७३ (भारत)

बाहरी कड़ियाँ
The Indian Evidence Act, 1872 (अंग्रेजी में)
भारतीय साक्ष्य अधिनियम ( एंड्राइड एप्प हिंदी में मुफ्त डाउनलोड करें)

श्रेणी:भारत के अधिनियम
रेल विकास निगम लिमिटेड

रेल विकास निगम लिमिटेड (रेविनिलि) की स्थापना की स्वीकृति भारत सरकार द्वारा 19.12.2002 को प्रदान कर दी गई थी और यह कंपनी अधिनियम, 1956 के अधीन कंपनी के रूप में 24 जनवरी 2003 को पंजीकृत हो गई थी। यह 100% केंद्रीय सरकार के स्वामित्व वाला सार्वजनिक क्षेत्र का उपक्रम है। मंत्रिमंडल की स्वीकृति के अनुसार, रेविनिलि का सृजन निम्नलिखित प्रयोजनों और अधिदेश के लिए किया गया है-

1. रेविनिलि एक सार्वजनिक क्षेत्र का उपक्रम है जिसकी इक्विटी अन्य पीएसयू, बैंक, वित्तीय संस्थानों अथवा सामरिक भागीदारों को दी जा सकती है।
  
2. रेविनिलि की भूमिका एक डेवलेपर की है, जो गैर-बजटीय वित्तपोषण, वित्तीय संसाधनों की व्यवस्था और परियोजना क्रियान्वयन के लिए परियोजना का विकास करती है। परियोजना को विशेष वित्तीय व्यवस्था के अधीन गाड़ियों के परिचालन और अनुरक्षण के लिए रेलों को प्रदान किया जाता है।
  
3. कानूनी स्थिति के संदर्भ में रेविनिलि रेल अधिनियम, 1989 के अधीन एक रेलवे प्रशासन है।
  
4. रेविनिलि एक छत्र एसपीवी है, जो परियोजना का विकास और संसाधनों की व्यवस्था करती है और किसी विशिष्ट परियोजना के लिए उपयुक्त होने पर परियोजनाओं को सीधे अथवा परियोजना विशिष्ट एसपीवी का सृजन करके अथवा कोई अन्य वित्तीय संरचना को तैयार करके पूरा कर सकती है।
  
5. रेविनिलि राष्ट्रीय रेल विकास योजना के अधीन आने वाली स्वर्णिम चतुर्भुज और अन्य बैंक ग्राह्य परियोजनाओं के क्षमता विस्तार संबंधी कार्य करेगी। इस कार्यक्रम में स्वर्णिम चतुर्भुज और इसकी भुजाएं, अंतिम मील पत्तन संपर्क और पश्य क्षेत्र गलियारों की क्षमता विस्तार संबंधी परियोजनाएं शामिल हैं।
  
6. रेविनिलि तीन अधिकारियों की तैनाती के साथ अगस्त, 2003 में शुरू हुई थी। निदेशक मंडल के पदों की स्वीकृति की प्रक्रिया साथ-साथ चलती रही और मार्च, 2005 में निदेशक मंडल द्वारा अपना कार्य संभालने के पश्चात् रेविनिलि पूरी तरह से चालू हो गई थी।

 रेविनिलि की भूमिका 
रेविनिलि को निम्नलिखित कार्य सौपे गए हैं :-

 परियोजनाओं के लिए वित्तीय संसाधनों की व्यवस्था करना। इस प्रयोजन के लिए वित्तीय संस्थानों, बैंक, घरेलू बाजार और द्विपक्षीय और बहुपक्षीय वित्तपोषण एजेंसियों से संपर्क करने के लिए रेविनिलि को प्राधिकृत किया गया है।
 परियोजना विकास और निर्माण कार्य के क्रियान्वयन संबंधी कार्य।
 आवश्यकता पड़ने पर विशेष निर्माण कार्य के लिए परियोजना विशिष्ट एसपीवी का सृजन करना।
 आवश्यक और व्यवहारिक होने पर परियोजनाओं को वाणिज्यिक रूप प्रदान करना।
 संबंधित क्षेत्रीय रेलें, एक विशेष वित्तीय व्यवस्था के अधीन रेविनिलि द्वारा पूरी की गई परियोजनाओं पर परिचालन और अनुरक्षण संबंधी कार्य करेंगी।
 रेविनिलि अपने राजस्व प्रवाह को बनाए रखने के लिए परियोजनाओं को निर्माण, परिचालन और हस्तांतरण (बीओटी) के आधार पर हाथ में ले सकती है, जिसके अंतर्गत रेल मंत्रालय अभिवृद्धि/प्रयोक्ता प्रभार का भुगतान करती है।

 बाहरी कड़ियाँ 
 रेल विकास निगम लिमिटेड का जालघर

श्रेणी:भारत की रेलवे कंपनियां

bn:ভারতীয় রেল#রেল বিকাশ নিগম লিমিটেড
दोस्त (1944 फ़िल्म)

दोस्त (अंग्रेज़ी: Friend) 1944 में नवीन पिक्चर्स द्वारा निर्मित, शौकत हुसैन रिज़वी निर्देशित हिन्दी फिल्म है। इस फिल्म के प्रमुख कलाकार कन्हैयालाल एवं माया बेनर्जी और सहायक कलाकार आग़ा, हिमालय दासानी, हुस्न बानो, मिर्ज़ा मुशर्रफ, मोतीलाल, नूरजहाँ, राम प्यारी, शौकत हुसैन रिज़वी, शेरली एवं वरमाला कुमठेकर है। इस फिल्म के गीतकार शम्स लखनवी तथा संगीतकार सज्जाद हुसैन है।

 संक्षेप 

 चरित्र 
 मुख्य कलाकार 
 कन्हैयालाल
 माया बेनर्जी
 आग़ा
 हिमालय दासानी
 हुस्न बानो
 मिर्ज़ा मुशर्रफ
 मोतीलाल
 नूरजहाँ
 राम प्यारी
 शौकत हुसैन रिज़वी
 शेरली
 वरमाला कुमठेकर

 दल 
 निर्देशक – शौकत हुसैन रिज़वी
 निर्माण संस्था – नवीन पिक्चर्स
 संगीतकार – सज्जाद हुसैन
 गीतकार – शम्स लखनवी
 पार्श्वगायक – नूरजहाँ

 संगीत 
सभी गीत के गीतकार शम्स लखनवी एवं संगीतकार सज्जाद हुसैन है। 
(गीत - गायक - समय) रूप में
 "अब कौन है मेरा" - नूरजहाँ - 1:45
 "आलम पर आलम सितम पर सितम" - नूरजहाँ - 3:10
 "बदनाम मुहब्बत कौन करे" - नूरजहाँ - 3:05
 "कोई प्रेम का देके संदेसा" - नूरजहाँ - 3:35
 "मोरे सजना आके दरस दिखा" - नूरजहाँ - 3:20

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:1944 में बनी हिन्दी फ़िल्म
प्लुर्क

प्लुर्क एक सामाजिक संजाल व माइक्रोब्लॉगिंग वेबसाइट है जो अपने सदस्यों को अद्यतन भेजने और दूसरे सदस्यों के अद्यतनों को पढ़ने देता है। इन १४० शब्दों के अद्यतनों को प्लुर्क कहा जाता है। 
अद्यतनों को सदस्यों के मुखपृष्ठ एक समयरेखा पे दर्शाया जाता है एक कालानुक्रमिक क्रम में। सदस्य दूसरे सदयों के प्लुर्कों का उत्तर भी दे सकते हैं या तो plurk.com वेबसाइट के माध्यम से, इंस्टंट मेसेजइंग या पाठ्य संदेशों के माध्यम से।

Alexa के अनुसार, 4 अप्रैल 2011 को प्लुर्क के ४१.५% सदस्य ताइवान से आते हैं। प्लुर्क को ताइवान में २७वा पद दिया गया है और पूरे विश्व में 1,२९७वा पद दिया गया है।

 सन्दर्भ 

 बाहरी कड़ियाँ 
 
 इन्हें भी देखें 
माइक्रोब्लॉगिंग
ट्विटर

श्रेणी:चिट्ठाकारी
श्रेणी:माइक्रोब्लॉगिंग
श्रेणी:सामाजिक नेटवर्किंग
जर्मैनी भाषा परिवार

thumb|300px|जर्मैनी भाषाओँ का फैलाव - गाढ़े नीले रंग के देशों में कोई जर्मैनी भाषा बहुसंख्यक या प्रथम भाषा है, हलके नीले देशों में कोई जर्मैनी भाषा सरकारी स्तर पर मान्य है
जर्मैनी भाषा परिवार हिन्द-यूरोपी भाषा परिवार की एक शाखा है। इस परिवार की सारी भाषाओँ की सांझी पूर्वजा "आदिम जर्मैनी" नाम की एक कल्पित भाषा है। इतिहासकार अनुमान लगते हैं की आदिम जर्मैनी भाषा लौह युग में लगभग 800 ईसापूर्व के काल में उत्तर यूरोप में बोली जाती थी। अंग्रेज़ी इसी भाषा परिवार की सदस्या है और इसकी अन्य जानी-मानी भाषाएँ जर्मन, डच और स्कैंडिनेविया क्षेत्र की भाषाएँ हैं (जिनमें नोर्वीजियाई, स्वीडी, डेनी और आइसलैंडी शामिल हैं)। कुल मिलकर विश्व में लगभग 56 करोड़ लोग किसी जर्मैनी भाषा को अपनी मातृभाषा के रूप में बोलते हैं। दुनिया में अंग्रेज़ी के फैलाव के कारण लगभग 2 अरब लोग किसी जर्मैनी भाषा को बोल सकते हैं (चाहे वह मातृभाषा न होकर उनकी दूसरी या तीसरी भाषा ही हो)।

 श्रेणीकरण 
जर्मैनी भाषाओँ के श्रेणीकरण को लेकर भाषावैज्ञानिकों में आपसी मतभेद है। फिर भी इन्हें अक्सर तीन श्रेणियों में विभाजित किया जाता है -
 पश्चिमी जर्मैनी भाषाएँ: इनमें अंग्रेज़ी, जर्मन और डच शामिल हैं
 उत्तरी जर्मैनी भाषाएँ: इनमें स्कैंडिनेविया क्षेत्र की भाषाएँ शामिल हैं
 पूर्वी जर्मैनी भाषाएँ: इनमें गोथिक जैसी भाषाएँ शामिल थीं, लेकिन इस श्रेणी की भाषाएँ पूरी तरह लुप्त हो चुकी हैं

 इन्हें भी देखें 
 अंग्रेज़ी
 जर्मन भाषा
 हिन्द-यूरोपी भाषा परिवार

 सन्दर्भ 

श्रेणी:भाषा-परिवार
श्रेणी:जर्मैनी भाषाएँ
श्रेणी:हिन्द-यूरोपीय भाषाएँ
श्रेणी:हिन्दी विकि डीवीडी परियोजना
विद्युत् अपघट्य अवाक्षेपक

thumb|इलेक्ट्रोस्टैटिक प्रीसिपिटेटर के अंदर इलेक्ट्रोड
thumb|अपशिष्ट भस्मीकरण संयंत्र में इलेक्ट्रोस्टैटिक प्रीसिपिटेटर का संग्रह इलेक्ट्रोड
alt=रखरखाव और निरीक्षण के लिए हाउसिंग और हाई वोल्टेज बस के साथ इंसुलेटर असेंबली को हटा दिया गया। इंसुलेटर का उपयोग आमतौर पर ग्राउंडेड कलेक्शन प्लेटों के बीच इलेक्ट्रोड फ़ील्ड को बनाए रखने के लिए किया जाता है। |अंगूठा|रखरखाव और निरीक्षण के लिए हाउसिंग और हाई वोल्टेज बस के साथ इंसुलेटर असेंबली को हटा दिया गया। इंसुलेटर का उपयोग आमतौर पर ग्राउंडेड कलेक्शन प्लेटों के बीच इलेक्ट्रोड फ़ील्ड को बनाए रखने के लिए किया जाता है। 
विद्युत् अपघट्य अवाक्षेपक/इलेक्ट्रोस्टैटिक प्रीसिपिटेटर (ईएसपी) एक फिल्टर रहित उपकरण है जो प्रेरित इलेक्ट्रोस्टैटिक चार्ज के बल का उपयोग करके बहती गैस से धूल और धुएं जैसे महीन कणों को हटा देता है, जिससे यूनिट के माध्यम से गैसों का प्रवाह न्यूनतम रूप से बाधित होता है।
सन्दर्भ
बंजारानामा

thumb|right|200px|बंजारानामा नज़ीर अकबराबादी (1735-1830) द्वारा लिखी गई एक कविता है
बंजारानामा (उर्दू: ), अठारहवीं शताब्दी के भारतीय शायर नज़ीर अकबराबादी द्वारा लिखी गयी एक प्रसिद्ध कविता है। इस रचना का मुख्य सन्देश है के सांसारिक सफलताओं पर अभिमान करना मूर्खता है क्योंकि मनुष्य की परिस्थितियाँ पलक झपकते बदल सकतीं हैं। धन-सम्पति तो आनी-जानी चीज़ है किन्तु मृत्यु, एक निश्चित सत्य है जो, कभी न कभी हर मनुष्य के साथ घटेगा। यह कविता तेज़ी से भारतीय उपमहाद्वीप के कई भागों में लोकप्रिय हो गई और इसकी ख्याति लगभग पिछली दो शताब्दियों से बनी हुई है। इसके बारे में कहा गया है कि, हालांकि इसकी भाषा देसी और सरल है, पर इसमें पाई जाने वाली छवियाँ और कल्पनाएँ इतना झकझोर देने वालीं हैं कि यह "गीत कई हजार वर्षों की शिक्षाओं को एक सार रूप में सामने लेकर आता है"। इसमें बंजारे का पात्र मृत्यु की ओर इशारा है: जिस तरह यह कभी नहीं बता सकते कि कोई बंजारा कब अपना सारा सामान लाद कर किसी स्थान से चल देगा, उसी तरह से मृत्यु कभी भी आ सकती है।

 कविता के कुछ छंद और टेक 
कविता का हर अंश एक ही टेक पर अंत होता है - "सब ठाठ पड़ा रह जावेगा जब लाद चलेगा बंजारा"। यह पंक्ति भारत और पाकिस्तान की लोक-संस्कृति में एक सूत्रवाक्य के रूप में सम्मिलित हो चुकी है, जिसका अर्थ है कि अपनी आत्मा और ज़मीर को कभी भी लोभ और घमंड के लिए बलि नहीं चढ़ाना चाहिए। भारत में इसका प्रयोग संसद और अन्य राजनैतिक गतिविधियों में भी भ्रष्टाचार के सन्दर्भ में हो चुका है। 

उर्दूदेवनागरीटिप्पणीगर तू है लक्खी बंजारा और खेप भी तेरी भारी है
ऐ ग़ाफ़िल तुझसे भी चढ़ता इक और बड़ा ब्योपारी है
क्या शक्कर मिसरी क़ंद गरी, क्या सांभर मीठा-खारी है
क्या दाख मुनक़्क़ा सोंठ मिरच, क्या केसर लौंग सुपारी है
सब ठाठ पड़ा रह जावेगा जब लाद चलेगा बंजाराअगर तू लखपति है और तेरी दूकान में भरमार है
ओ मूर्ख! (याद रख) के तुझ से भी बड़ा एक और व्यापारी है
क्या तेरी शक्कर, मिश्री, गुड़ और मेवे, क्या तेरा मीठा और खारा आटा?
क्या तेरे अंगूर, किशमिश, अदरक और मिर्च, क्या तेरा केसर, लौंग और सुपारी?
जिस दिन बंजारे ने सामान लाद के चलने की ठान ली, तेरा सब ठाठ-बाठ बेकार पड़ा रह जाएगा !

 आम भाषा का प्रयोग 
उस ज़माने में उर्दू शायरी में बहुत अरबी-फ़ारसी मिलाकर लिखने का रिवाज था, लेकिन नज़ीर अकबराबादी ने उसे छोड़ कर सड़कों पर बोले जाने वाले बिलकुल साधारण शब्दों और मुहावरों का प्रयोग किया। आधुनिक हिन्दी-उर्दू बोलने वाले कविता को समझ तो सकते हैं, लेकिन इसमें कुछ ऐसे शब्द हैं जो आधुनिक हिन्दी-उर्दू में बहुत कम प्रयोग होते हैं या लुप्त हो चुके हैं। उदाहरण के लिए "दाख" शब्द संस्कृत के "द्राक्ष" शब्द से उत्पन्न है, लेकिन आधुनिक हिन्दी में उसका स्थान लगभग पूरी तरह फ़ारसी के "अंगूर" शब्द द्वारा ले लिया गया है।

 इन्हें भी देखें 
 बंजारा

 सन्दर्भ 

श्रेणी:उर्दू की कवितायें
श्रेणी:हिन्दी की कवितायें
श्रेणी:सूत्रवाक्य
श्रेणी:हिन्दी विकि डीवीडी परियोजना
शुष्क वन अनुसंधान संस्थान, जोधपुर

शुष्क वन अनुसंधान संस्थान (Arid Forest research Institute / AFRI) की स्थापना भारतीय वानिकी अनुसंधान एवं शिक्षा परिषद, पर्यावरण एवं वन मंत्रालय के तहत सन् 30 जून 1987 में राजस्थान के जोधपुर जिले में की गई थी। यह संस्थान भारतीय वानिकी अनुसंधान एवं शिक्षा परिषद्, देहरादून के अधीनस्थ भारत भर में फैले हुवे 8 अनुसंधान संस्थानों में से एक है। इस संस्थान का मुख्य उद्देश्य राजस्थान, गुजरात राज्यों तथा दादरा नगर हवेली केन्द्र शासित प्रदेश के गर्म शुष्क एवं अर्द्ध शुष्क क्षैत्रों में वैज्ञानिक अनुसंधान द्वारा वानिकी के क्षैत्रों में ऐसी तकनीके विकसित करना है जिससे वानस्पतिक क्षैत्र बढ़े एवं जैव विविधता का संरक्षण भी हो।

भारत का लगभग 12 प्रतिशत भू-भाग शुष्क क्षैत्र के अन्तर्गत आता है जोकि मुख्यतः राजस्थान, गुजरात, पंजाब, हरियाणा, आन्ध्रप्रदेश, कर्नाटक और महाराष्ट्र के करीब 32 मिलियन हैक्टेयर क्षैत्र में फैला हुआ है। कम एवं अनियमित वर्षा, लगातार पड़ने वाला अकाल, तेज विकिरण की गर्मी, कभी-कभी पड़ने वाला पाला, तेज हवा, कम आर्द्रता एवं अधिक वाष्पोत्सर्जन, कमजोर मृदास्थिति, कम वानस्पतिक क्षैत्र तथा पानी की अत्याधिक कमी जैसी विशेषताएँ इस क्षैत्र की शुष्क परिस्थिति का निर्माण करती है।

इस संस्थान का परिसर न्यू पाली रोड़ पर करीब 66 हैक्टेयर में फैला हुआ है। यहाँ संस्थान का कार्यालय जिसमें अनेक आधुनिकतम प्रयोगशालाएँ हैं तथा पुस्तकालय एवं सूचना केन्द्र भवन, सामुदायिक हॉल, वैज्ञानिक हॉस्टल, अतिथिगृह तथा कर्मचारियों के आवास स्थित हैं।

 बाहरी कड़ियाँ 
 शुष्क वन अनुसंधान संस्थान, जोधपुर का जालघर (Krutidev010 font)

श्रेणी:भारत में अनुसंधान संस्थाएँ
श्रेणी:भारत में वानिकी
श्रेणी:भारत के वन शोध संस्थान